PATVIRTINTA

 Klaipėdos lopšelio-darželio „Obelėlė”

 direktoriaus 2017 m. sausio 11 d.

 įsakymu Nr. V-9

**KLAIPĖDOS LOPŠELIO-DARŽELIO „OBELĖLĖ” DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR TEISĖTŲ VAIKO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR SVEIKATOS SUTRIKDYMĄ TVARKOS APRAŠAS**

1. **BENDROSIOS NUOSTATOS**
2. Klaipėdos lopšelio-darželio „Obelėlė“ (toliau – Įstaiga) darbuotojų veiksmų vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 ,,Ikimokyklinio ugdymo mokykla: bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011 ,,Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.
3. Tvarka reglamentuoja darbuotojų veiksmus vaikui susirgus ar patyrus traumą Įstaigoje ir teisėtų vaiko atstovų informavimą apie Įstaigoje patirtą traumą ar ūmų sveikatos sutrikdymą.
4. **DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR TEISĖTŲ VAIKO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**
5. Įstaigoje vaikus kiekvieną rytą apžiūri ir vėliau jų buvimo Įstaigoje metu stebi grupės auklėtojas.
6. Vaikui susirgus Įstaigoje:
	1. grupės auklėtojas nedelsdamas apie vaiko sveikatos būklę informuoja vaiko tėvus (globėjus) bei Įstaigoje esantį visuomenės sveikatos priežiūros specialistą (toliau - Sveikatos specialistas);
	2. Sveikatos specialistas įvertina, kur vaikas turi laukti tėvų (globėjų): grupėje ar Sveikatos specialisto kabinete;
	3. jei kyla įtarimų, kad vaikas serga užkrečiamąja liga, jis atskiriamas nuo kitų vaikų ir stebimas iki kol atvyks teisėtas vaiko atstovas;
	4. įvykus nelaimingam atsitikimui (traumos atveju) skubiai kviečiamas Sveikatos specialistas;
	5. esant būtinumui, grupės auklėtoja ar Sveikatos specialistas nedelsiant kviečia greitąją medicinos pagalbą telefonu 112 arba 033.
7. Susirgimų užkrečiamosiomis ligomis atveju bei karantino metu grupėse atliekamas valymas ir dezinfekavimas pagal higienos reikalavimus.
8. Vaiką pasiimti iš Įstaigos būtina:
	1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais);
	2. vaiko liga riboja jo dalyvavimą grupės veikloje;
	3. vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;
	4. vaiko liga kelia pavojų kitų vaikų ir darbuotojų sveikatai.
9. Po ligos vaikas gali būti priimtas į įstaigą tik tėvams (globėjams) pateikus gydytojo pažymą (F 094/a).
10. Nustačius užkrečiamųjų ligų (vėjaraupių, tymų, skarlatinos ir kt.) atvejus Įstaigoje, Sveikatos specialistas privalo:
	1. informuoti tėvus (globėjus);
	2. registruoti ligos atvejus Užkrečiamųjų ligų žurnale;
	3. kontroliuoti, kad tinkamai būtų valomi grupėse esantys paviršiai, nuolatos plaunami žaislai, sistemingai keičiama patalynė.
11. **BAIGIAMOSIOS NUOSTATOS**
12. Įstaigos Sveikatos specialistas ir už vaikų ugdymą grupės auklėtojas yra atsakingi už veiksmų vaikui susirgus ar patyrus traumą Įstaigoje bei tėvų (globėjų) informavimo apie Įstaigoje patirtą traumą ar ūmų sveikatos sutrikdymą organizavimą ir vykdymą.
13. Tvarkos vykdymo kontrolę vykdo Įstaigos Direktorius.

 ­­­­­­­­­­­­

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_